ทัศนมาตรศาสตร์ - วิกิพีเดีย

# ทัศนมาตรศาสตร์

### จากวิกิพีเดีย สารานุกรมเสรี

ทัศนมาตรศาสตร์ (Optometry) เป็นสาขาวิชาที่มีประวัติศาสตร์ยาวนาน เริ่มก่อร่างขึ้นตั้งแต่ในช่วงศตวรรษที่ 13 จากกลุ่มของผู้ประกอบแว่นสายตา ซึ่งเริ่มแรกมีลักษณะเป็นองค์กรทางการค้าและธุรกิจ การรวมตัวในลักษณะของผู้ประกอบวิชาชีพไม่ได้เกิดขึ้น จนกระทั่ง ประมาณปลายศตวรรษที่ 18 ที่เริ่มมีการรวมตัวและจัดระบบการศึกษาของวิชาชีพนี้อย่างชัดเจน และขึ้นทะเบิยนบุคลากรในวิชาชีพนี้ในฐานะผู้ประกอบโรคศิลปะทั้งในกลุ่มประเทศยุโรปและสหรัฐอเมริกา

สาขาทัศนมาตรศาสตร์เป็นสาขาวิชาทางด้านคลินิกสายตาและระบบการมองเห็นที่มีการนำความรู้ด้านวิทยาศาสตร์การแพทย์และฟิสิกส์ด้านแสง-เลนส์สายตามาใช้ในการตรวจ วินิจฉัย และแก้ไขปัญหาของระบบการมองเห็นของมนุษย์ สาขาทัศนมาตรศาสตร์มี "ปริญญาทัศนมาตรศาสตรบัณฑิต (Doctor of optometry,O.D.) " เป็นปริญญาโดยตรงของสาขาวิชานี้ โดยทั่วไป นักศึกษาต้องใช้เวลาการศึกษาไม่น้อยกว่า 6 ปีหลังจากชั้นมัธยมศึกษาปีที่ 6 และบุคลากรที่ได้รับปริญญานี้ เรียกว่า นักทัศนมาตรวิชาชีพ (Optometrist) โดยทั่วไป บุคลากรเหล่านี้ต้องขึ้นทะเบียนเป็นผู้ประกอบโรคศิลปะหลักจากที่ได้รับการศึกษาครบถ้วนตามที่คณะกรรมการประกอบโรคศิลปะในสาขาทัศนมาตรศาสตร์เป็นผู้กำหนด

สภาทัศนมาตรศาสตร์โลก (World Council of Optometry) ได้ให้คำจำกัดความของทัศนมาตรศาสตร์ไว้ ดังนี้ "Optometry is a healthcare profession that is autonomous, educated, and regulated (licensed/registered), and optometrists are the primary healthcare practitioners of the eye and visual system who provide comprehensive eye and vision care, which includes refraction and dispensing, detection/diagnosis and management of disease in the eye, and the rehabilitation of conditions of the visual system."

นักทัศนมาตรวิชาชีพ ไม่ใช่ช่างประกอบแว่นสายตาถึงแม้ว่าการประกอบแว่นสายตาจะเป็นส่วนหนึ่งของการแก้ไขปัญหาสายตา แต่นักทัศนมาตรวิชาชีพส่วนมากจะฝึกบุคลากรหรือจ้างบุคลากรระดับช่างฝีมือในการทำงานด้านนี้โดยเฉพาะที่รู้จักกันดี นั่นคือ ช่างประกอบแว่นสายตา (Optician) ทั้งนี้เพราะ ช่างประกอบแว่นสายตาทำงานกับแว่นสายตาและธุรกิจการจำหน่ายแว่นสายตา แต่การปฏิบัติงานของช่างประกอบแว่นสายตาไม่ได้ปฏิบัติกับมนุษย์โดยตรง อีกทั้งไม่จำเป็นต้องคำนึงถึงสุขภาพด้านอื่นๆของผู้มาใช้บริการจึงไม่จำเป็นต้องมีใบประกอบโรคศิลปะในการปฏิบัติงาน ต่างจากนักทัศนมาตรวิชาชีพที่มีการปฏิบัติงานกับมนุษย์และต้องคำนึงถึงระบบต่างของร่างกายผู้ป่วยด้วย เนื่องจากเหตุผลนี้เอง ลักษณะการปฏิบัติงานของช่างประกอบแว่นสายตาและนักทัศนมาตรวิชาชีพจึงมีความแตกต่างกัน

## [แก้] การเรียนการสอน

การเรียนการสอนในระดับอุดมศึกษา สาขาวิชาทัศนมาตรศาสตร์ เกิดขึ้นครั้งแรกในเมื่อประมาณ พ.ศ. 2415 ซึ่งดำเนินการสอนเรื่อยมาจนเป็น Illinois College of Optometry ใน สหรัฐอเมริกา โดยเริ่มมีการประสาทปริญญาสาขานี้ เมื่อปี พ.ศ. 2432 ที่ Philadelphia Optical College [1] สำหรับในประเทศไทย มี สถาบันอุดมศึกษาที่เปิดการเรียนการสอนในสาขานี้ ได้แก่

- สถาบันวิทยาศาสตร์สุขภาพ มหาวิทยาลัยรามคำแหง (หลักสูตรทัศนศาสตรบัณฑิต สาขาวิชาทัศนศาสตร์)
- คณะทัศนแพทยศาสตร์ มหาวิทยาลัยรังสิต

## [แก้] อ้างอิง

1. ↑ อะไรที่ Optometry ต่างจาก Medicine จากอดีตถึงวันนี้

## [แก้] แหล่งข้อมูลอื่น

- สภาทัศนมาตรศาสตร์โลก

ดึงข้อมูลจาก "http://th.wikipedia.org../../../%E0%B8%97/%E0%B8%B1/%E0%B8%A8/%E0%B8%97%E0%B8%B1%E0%B8%A8%E0%B8%99%E0%B8%A1%E0%B8%B2%E0%B8%95%E0%B8%A3%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C.html".

หมวดหมู่: วิทยาศาสตร์สุขภาพ | วิชาชีพทางด้านสาธารณสุข

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Català
- Deutsch
- Español
- Français
- Italiano
- Nederlands
- Polski
- Português
- 中文